**NOTEIKUMI**

Liepājā

|  |  |  |  |  |  |  |  |
| --- | --- | --- | --- | --- | --- | --- | --- |
| 2024. gada 19. decembrī | | | | Nr.71  (prot. Nr.12, 49.§) |  | | |
| Nekustamā īpašuma Debess ielā 1,  Liepājā (kadastra Nr.17000430267) elektroniskās izsoles noteikumi | | | |
|  | | | | Izdoti saskaņā ar Publiskas personas mantas atsavināšanas likuma 10. panta pirmo daļu | |
| 1. **Informācija par atsavināmo nekustamo īpašumu** | | | | | | | |
|  | | | | | | | |
|  | | 1.1. | Nekustamais īpašums – Debess iela 1, Liepāja, LV-3416, sastāvošs no zemes vienības ar kadastra apzīmējums 1700 043 0206 0,5098 ha platībā. | | | | |
|  | | | | | | | |
|  | | 1.2. | Īpašuma tiesība: reģistrēta Liepājas pilsētas zemesgrāmatas nodalījumā Nr.100000936136, īpašnieks – Liepājas valstspilsētas pašvaldība, reģistrācijas numurs 40900016437. | | | | |
|  | | | | | | | |
|  | | 1.3. | Īpašuma apgrūtinājumi: | | | | |
|  | |  | 1.3.1. | Baltijas jūras un Rīgas jūras līča krasta kāpu vides un dabas resursu aizsardzības aizsargjoslas teritorija – 0,1213 ha; | | | |
|  | |  | 1.3.2. | ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0002 ha; | | | |
|  | |  | 1.3.3. | ekspluatācijas aizsargjoslas teritorija gar pašteces kanalizācijas vadu – 0,0023 ha; | | | |
|  | |  | 1.3.4. | ekspluatācijas aizsargjoslas teritorija gar elektrisko tīklu kabeļu līniju – 0,0014 ha; | | | |
|  | |  | 1.3.5. | ekspluatācijas aizsargjoslas teritorija gar pazemes siltumvadu, siltumapgādes iekārtu un būvi – 0,0021 ha; | | | |
|  | |  | 1.3.6. | navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 0,4457 ha; | | | |
|  | |  | 1.3.7. | sanitārās aizsargjoslas teritorija ap kapsētu – 0,5098 ha. | | | |
|  | |  |  |  | | | |
|  | | 1.4. | Teritorijas izmantošanas un apbūves noteikumi – saskaņā ar lokālplānojumu, kas groza Liepājas pilsētas teritorijas plānojumu zemesgabalam Klaipēdas iela 138, Liepāja, teritorijas izmantošanas un apbūves noteikumi un grafiskā daļa. | | | | |
|  | | 1.5. | **Izsoles mērķis ir noteikt pircēju, kurš apņemas izpildīt** **Izsoles noteikumu 4. nodaļā noteiktos zemesgabala izmantošanas nosacījumus – 4 gadu laikā uzbūvēt un nodot ekspluatācijā dzīvojamo māju ar vismaz 50 dzīvokļiem, kā arī piedāvāt augstāko pirkuma maksu.** | | | | |
| 1. **Izsoles veids, maksājumi un samaksas kārtība** | | | | | | | |
|  | | | | | | | |
|  | | 2.1. | Izsoles veids – elektroniska izsole ar augšupejošu soli. | | | | |
|  | |  |  | | | | |
|  | | 2.2. | Maksāšanas līdzekļi – 100% *euro*. | | | | |
|  | |  |  | | | | |
|  | | 2.3. | Izsoles sākuma cena (nosacītā cena): 130 100 EUR (viens simts trīsdesmit tūkstoši viens simta *euro*). | | | | |
|  | |  |  | | | | |
|  | | 2.4. | Izsoles solis noteikts 1000 EUR (viens tūkstotis *euro*). | | | | |
|  | |  |  | | | | |
|  | | 2.5. | Izsoles nodrošinājums – 13 010 EUR (trīspadsmit tūkstoši desmit euro) (10% apmērā no izsolāmā objekta sākuma cenas – nosacītās cenas), 20 (divdesmit) dienu laikā no izsoles sākuma datuma personai, kura vēlas piedalīties izsolē, jāpārskaita Liepājas Nekustamā īpašuma pārvaldei, reģistrācijas Nr.90002066769, AS "SEB banka", konta Nr.LV12UNLA0050007588848, ar atzīmi "Nekustamā īpašuma Debess iela 1 izsoles nodrošinājums". Samaksa tiek uzskatīta par saņemtu, kad tā ieskaitīta šajā punktā norādītajā Pārdevēja norēķinu kontā. | | | | |
|  | |  |  | | | | |
|  | | 2.6. | Samaksa par pirkumu – maksājums divu mēnešu laikā no pirkuma līguma spēkā stāšanās dienas. | | | | |
|  | |  |  | | | | |
|  | | 2.7. | Nodrošinājums tiek ieskaitīts pirkuma maksā uzvarējušajam dalībniekam, pārējiem dalībniekiem –kredītiestādes kontā, kuras numurs norādīts norēķinu rekvizītos, elektronisko izsoļu vietnē <https://izsoles.ta.gov.lv>., izņemot šo noteikumu 6.8. un 6.10. punktā minētos gadījumus. | | | | |
|  | |  |  | | | | |
| 1. **Prasības izsoles subjektam** | | | | | | | |
|  | |  |  | | | | |
|  | | 3.1. | Par izsoles dalībnieku var kļūt jebkura fiziskā vai juridiskā persona, kurai ir tiesības iegūt Latvijas Republikā zemi, un kura līdz reģistrācijas brīdim ir iemaksājusi šo noteikumu 2.5. punktā minēto nodrošinājumu un autorizēta dalībai izsolē, un kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150 EUR, kā arī maksājumu (nodokļi, nomas maksājumi utt.) parādu attiecībā pret Liepājas valstspilsētas pašvaldību. | | | | |
|  | |  |  | | | | |
|  | | 3.2. | Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu. | | | | |
|  | |  |  | | | | |
|  | | 3.3. | Izsolē nevar piedalīties, ja personai,  tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. | | | | |
|  | | 3.4. | Izsoles dalībnieks apņemas izpildīt Izsoles noteikumu 4. nodaļā noteiktos zemesgabala izmantošanas nosacījumus un 48 mēnešu laikā no pirkuma līguma spēkā stāšanās dienas pabeigt būvdarbus un nodot ekspluatācijā dzīvojamo māju ar ne mazāk kā 50 dzīvokļiem. | | | | |
|  | | 3.5. | Izsoles dalībnieks vai dalībnieka patiesā labuma guvējs, kuram ir izšķiroša ietekme "Koncernu likuma" izpratnē – pats vai ar citas sabiedrības līdzdalību, kurā tas ir patiesā labuma guvējs, vai kurā tam ir izšķiroša ietekme "Koncernu likuma" izpratnē, laika posmā no 2020.-2024. gadam ir bijis būvniecības ierosinātājs vismaz vienai daudzdzīvokļu ēkai ar vismaz 50 dzīvokļu skaitu un kura nodota ekspluatācijā līdz 2024. gada 31. decembrim. | | | | |
|  | | 3.6. | Izsoles dalībnieks spēj 2 (divu) nedēļu laikā no izsoles rezultātu apstiprināšanas dienas:  3.6.1. iemaksāt saistību izpildes nodrošinājuma depozītu 130 000 EUR (viens simts trīsdesmit tūkstoši *euro)* **Liepājas Nekustamā īpašuma pārvaldei, Peldu ielā 5**, Liepājā, LV-3400, reģistrācijas Nr.90002066769, norēķinu kontā: AS "SEB Banka", UNLALV2X, LV12UNLA0050007588848, subkonts 7540007500, maksājuma mērķī norādot **"Debess iela 1 saistību izpildes nodrošinājums";**  Saistību izpildes nodrošinājuma depozītu Liepājas Nekustamā īpašuma pārvalde patur visu Līgumā noteikto darbības periodu līgumā noteikto saistību – saskaņā ar akceptētu būvniecības ieceres dokumentāciju pabeigt būvdarbus atbilstoši Izsoles noteikumu 4. nodaļā un Pirkuma līgumā minētajām prasībām 48 mēnešu laikā no līguma spēkā stāšanās dienas – pilnīgas izpildes nodrošinājumam.  Saistību neizpildes vai daļējas izpildes gadījumā, Pircējs saistību izpildes nodrošinājuma depozītu zaudē un tas netiek atmaksāts. Saistību neizpildes vai daļējas izpildes gadījumā Liepājas Nekustamā īpašuma pārvalde nodrošinājumu ietur kā līgumsodu par Izsoles noteikumu 4. nodaļas nosacījumu neizpildi vai daļēju izpildi, kā arī Līguma 1.5., 3.7., 3.10. punkta neizpildi.  Iestājoties saistību izpildei, saistību izpildes nodrošinājuma depozīts tiek atmaksāts Pircējam 30 dienu laikā;  **vai**  3.6.2. **iesniegt kredītiestādes izsniegtu saistību izpildes nodrošinājuma garantijas apliecinājumu 130 000 EUR (viens simts trīsdesmit tūkstoši *euro)***apmērā.  Apliecinājumam jāsniedz garantija saistību izpildes nodrošinājumam Līgumā noteikto darbības periodu līgumā noteikto saistību – saskaņā ar akceptētu būvniecības ieceres dokumentāciju pabeigt būvdarbus atbilstoši Izsoles noteikumu 4. nodaļā un Pirkuma līgumā minētajām prasībām 48 mēnešu laikā no līguma spēkā stāšanās dienas – pilnīgas izpildes nodrošinājumam.  Saistību neizpildes vai daļējas izpildes gadījumā, stājas spēkā kredītiestādes izsniegtajā apliecinājumā paredzētais garantijas gadījums. | | | | |
|  | | 3.7. | Izsoles dalībnieka rīcībā ir visi nepieciešamie resursi Izsoles noteikumu un Pirkuma līguma izpildei. | | | | |
|  | | 3.8. | Izsoles dalībnieks iesniedz visus nepieciešamos dokumentus saskaņā ar šo noteikumu 5.2. punktu, lai izsoles rīkotājs var pārliecināties par viņa tiesībām piedalīties izsolē. | | | | |
|  | |  |  | | | | |
| **4. Zemesgabala izmantošanas un pirkuma nosacījumi.** | | | | | | | |
|  | | 4.1. | Daudzdzīvokļu dzīvojamās mājas apbūve saskaņā ar Izsoles noteikumiem un Pirkuma līguma noteikumiem – **4 gadu laikā uzbūvēt un nodot ekspluatācijā dzīvojamo māju ar vismaz 50 dzīvokļiem.** | | | | |
|  | | 4.2. | Nekustamajā īpašumā pieļaujama tikai daudzdzīvokļu dzīvojamās mājas būvniecība. | | | | |
|  | | 4.3. | Daudzdzīvokļu dzīvojamā māja nododama ekspluatācijā 48 mēnešu laikā no pirkuma līguma spēkā stāšanās dienas, tajā skaitā ar kadastrāli uzmērītiem atsevišķiem dzīvokļa īpašumiem. | | | | |
|  | | 4.4. | Pēc pārdevēja pieprasījuma Pircējs sniedz rakstisku atskaiti par izsoles noteikumos un pirkuma līgumā noteikto termiņu un darbību ievērošanu. | | | | |
|  | |  |  | | | | |
| **5. Izsoles pretendentu reģistrēšana Izsoļu dalībnieku reģistrā** | | | | | | | |
|  | |  |  | | | | |
|  | | 5.1. | Pretendentu reģistrācija notiek no 2024. gada 29. decembra plkst. 13.00 līdz 2025. gada 18. janvārim plkst. 23.59 elektronisko izsoļu vietnē https://izsoles.ta.gov.lv uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma "Latvijas Vēstnesis" tīmekļa vietnē [www.vestnesis.lv](http://www.vestnesis.lv). | | | | |
|  | |  |  | | | | |
|  | | 5.2. | Izsoles pretendenti – persona, kura vēlas pieteikties izsolei, elektronisko izsoļu vietnē <https://izsoles.ta.gov.lv> aizpilda pieteikumu par piedalīšanos izsolē un vienlaicīgi elektroniskā pasta adresē [ingars.apinis@liepaja.lv](mailto:ingars.apinis@liepaja.lv) iesniedz: | | | | |
|  | |  | 5.2.1. | izsoles nodrošinājuma iemaksu apliecinošu dokumentu; | | | |
|  | |  | 5.2.2. | attiecīgās lēmējinstitūcijas lēmumu par nekustamā īpašuma iegādi – juridiskai personai; | | | |
|  | |  | 5.2.3. | pilnvaru pārstāvēt izsoles pretendentu izsolē, ja izsoles pretendentu pārstāv persona, kuras pārstāvības tiesības nav reģistrētas Latvijas Republikas Uzņēmumu reģistrā. Pilnvarā ir jābūt norādītam, kādām konkrētām darbībām šī persona ir pilnvarota – juridiskai personai; | | | |
|  | |  | 5.2.4. | apliecinājumu, ka personai,  tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas (apliecinājumā norādot juridiskās personas pilnu nosaukumu, darbības vietu, reģistrācijas vietu, datumu un numuru; patiesā labuma guvējam norādot fiziskās personas vārdu un uzvārdu oriģinālvalodā, Starptautiskās civilās aviācijas organizācijas standarta transliterācijā, dzimšanas vietu un datumu, pilsonību vai pavalstniecību un pašreizējo adresi, pases vai identifikācijas kartes numuru). | | | |
|  | | | | | | | |
|  | | 5.3. | Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību. | | | | |
|  | |  |  | | | | |
|  | | 5.4. | Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem. | | | | |
|  | |  |  | | | | |
|  | | 5.5. | Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu. | | | | |
|  | |  |  | | | | |
|  | | 5.6. | Izsoles organizētājs autorizē izsoles pretendentu, kurš izpildījis izsoles priekšnoteikumus, dalībai izsolē septiņu dienu laikā, izmantojot elektronisko izsoļu vietnē pieejamo rīku. | | | | |
|  | |  |  | | | | |
|  | | 5.7. | Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu. | | | | |
|  | |  |  | | | | |
|  | | 5.8. | Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru. | | | | |
|  | |  |  | | | | |
|  | | 5.9. | Izsoles pretendents netiek reģistrēts, ja: | | | | |
|  | |  | 5.9.1. | nav vēl iestājies vai ir beidzies pretendentu reģistrācijas termiņš; | | | |
|  | |  | 5.9.2. | ja nav izpildīti visi šo noteikumu 3. punktā un 5.2. apakšpunktos minētie norādījumi; | | | |
|  | |  | 5.9.3. | juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi. | | | |
|  | | | | | | | |
|  | | 5.10. | Izsoles organizētājs nav tiesīgs līdz izsoles sākumam sniegt informāciju par izsoles pretendentiem. | | | | |
|  | | | | | | | |
|  | | 5.11. | Izsoles pretendentam pirms reģistrācijas izsolei ir tiesības iepazīties ar Objekta tehniskajiem rādītājiem – pielikumiem, kuri raksturo pārdodamo Objektu un ir izsoles rīkotāja rīcībā. Šo informāciju izsoles pretendentiem sniedz Liepājas Nekustamā īpašuma pārvaldē Peldu ielā 5, Liepājā vai pa e-pastu: ingars.apinis@liepaja.lv. | | | | |
|  | |  |  | | | | |
| **6. Izsoles norise** | | | | | | | |
|  | | | | | | | |
|  | | 6.1. | Izsole sākas elektronisko izsoļu vietnē <https://izsoles.ta.gov.lv> 2024. gada 29. decembrī plkst. 13.00 un noslēdzas 2025. gada 28.janvārī plkst. 13.00. | | | | |
|  | |  |  |  | | | |
|  | | 6.2. | Izsolei autorizētie dalībnieki drīkst izdarīt solījumus visā izsoles norises laikā. | | | | |
|  | |  |  |  | | | |
|  | | 6.3. | Ja pēdējo piecu minūšu laikā pirms izsoles noslēgšanas noteiktā laika tiek reģistrēts solījums, izsoles laiks automātiski tiek pagarināts par piecām minūtēm. | | | | |
|  | |  |  |  | | | |
|  | | 6.4. | Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst. 13.00. | | | | |
|  | |  |  |  | | | |
|  | | 6.5. | Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums. | | | | |
|  | |  |  |  | | | |
|  | | 6.6. | Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē. | | | | |
|  | |  |  |  | | | |
|  | | 6.7. | Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles. | | | | |
|  | |  |  |  | | | |
|  | | 6.8. | Izsoles dalībniekiem, kuri piedalījušies izsolē, bet nav nosolījuši izsoles Objektu, septiņu darba dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti šo noteikumu 3.1., 3.2. un 3.3. punktā minētie nosacījumi, kā rezultātā tā zaudē iesniegto nodrošinājumu. | | | | |
|  | |  |  |  | | | |
|  | | 6.9. | Ja juridiskajai personai, kura nosolījusi visaugstāko cenu, konstatēts nodokļu parāds, Objekts tiek piedāvāts pircējam, kurš nosolījis nākamo augstāko cenu. | | | | |
|  | |  |  |  | | | |
|  | | 6.10. | Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu. | | | | |
|  | |  |  |  | | | |
| **7. Izsoles rezultātu apstiprināšana un līguma noslēgšana** | | | | | | | |
|  | |  |  |  | | | |
|  | | 7.1. | Izsoles akts tiek apstiprināts Liepājas valstspilsētas pašvaldības Nekustamo īpašumu jautājumu konsultatīvā komisijā 7 (septiņu) darba dienu laikā pēc izsoles slēgšanas. | | | | |
|  | |  |  |  | | | |
|  | | 7.2. | Nekustamā īpašuma pirkuma līgumā (pirkuma līguma projekts pievienots kā pielikums) tiek iekļauti šajos noteikumos ietvertie nosacījumi, tai skaitā, pārdevēja tiesības atkāpties no pirkuma līguma, ja nosacījumi netiek pildīti. | | | | |
|  | |  |  | | | | |
|  | | 7.3. | Objekta nosolītājam 30 (trīsdesmit) dienu laikā pēc izsoles rezultātu apstiprināšanas ir jāparaksta Nekustamā īpašuma pirkuma līgums. | | | | |
|  | |  |  |  | | | |
|  | | 7.4. | Ja Objekta nosolītājs atsakās no pirkuma līguma parakstīšanas īpašuma iegādei, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu. | | | | |
|  | |  |  |  | | | |
|  | | 7.5. | Nekustamā īpašuma pirkuma līgumu pašvaldības vārdā paraksta Liepājas valstspilsētas pašvaldības domes pilnvarota persona. | | | | |
|  | |  |  |  | | | |
| **8. Nenotikušās izsoles** | | | | | | | |
|  | |  |  |  | | | |
| Izsoles organizētājs pieņem lēmumu par izsoles atzīšanu par nenotikušu: | | | | | | | |
|  | | 8.1. | ja uz izsoli nav autorizēts neviens izsoles dalībnieks; | | | | |
|  | |  |  |  | | | |
|  | | 8.2. | ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu; | | | | |
|  | |  |  |  | | | |
|  | | 8.3. | ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums; | | | | |
|  | |  |  |  | | | |
|  | | 8.4. | ja neviens izsoles dalībnieks nav pārsolījis izsoles sākumcenu; | | | | |
|  | |  |  |  | | | |
|  | | 8.5. | ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmā objekta pirkuma līgumu; | | | | |
|  | |  |  |  | | | |
|  | | 8.6. | ja izsoles dalībnieks, kurš atzīts par nosolītāju, neveic pirkuma maksas samaksu šajos noteikumos norādītajā termiņā; | | | | |
|  | |  |  | | | | |
|  | | 8.7. | ja izsolāmo mantu nopirkusi persona, kurai nav bijušas tiesības piedalīties izsolē. | | | | |
| **9. Izsoles rezultātu apstrīdēšana** | | | | | | | |
|  | |  |  | | | | |
| Sūdzības par izsoles rīkotāja darbībām var iesniegt Liepājas valstspilsētas pašvaldības Nekustamo īpašumu jautājumu konsultatīvā komisijā 7 (septiņu) dienu laikā pēc izsoles rezultātu apstiprināšanas. | | | | | | | |
|  | | | | | | | |
| **10. Informācija par personas datu apstrādi** | | | | | | | |
|  | |  |  |  | | | |
|  | | 10.1. | Izsoles organizēšanas procesa laikā iegūto pretendentu un dalībnieku (turpmāk – datu subjektu) personas datu pārzinis ir Liepājas Nekustamā īpašuma pārvalde (Liepājas valstspilsētas pašvaldība) Peldu ielā 5, Liepājā, LV-3401, tālrunis 63404708, elektroniskā pasta adrese: [nip@liepaja.lv](mailto:nip@dome.liepaja.lv). | | | | |
|  | |  |  |  | | | |
|  | | 10.2. | Personas datu apstrādes mērķi – organizēt izsoles norisi, īpašuma pārdošanu un pirkuma līguma noslēgšanu. | | | | |
|  | |  |  |  | | | |
|  | | 10.3. | Tiesiskais pamats personas datu apstrādei ir pārzinim tiesību aktos noteikto juridisko pienākumu izpilde un līgumisko attiecību nodibināšana (Vispārīgās datu aizsardzības regulas 6. panta 1. punkta c) un b) apakšpunkts, Publiskas personas mantas atsavināšanas likums). | | | | |
|  | |  |  |  | | | |
|  | | 10.4. | Organizējot izsoles norisi personas datu pārzinis izmanto Valsts ieņēmumu dienesta un Lursoft publiskās datu bāzes, lai pārbaudītu pretendentu atbilstību izsoles noteikumu 3. daļas nosacījumiem. | | | | |
|  | |  |  |  | | | |
|  | | 10.5. | Personas datu iespējamie saņēmēji ir Liepājas Nekustamā īpašuma pārvaldes atbildīgie darbinieki (izsoles pretendentu izvērtēšana, nepieciešamības gadījumā saziņas organizēšana, līguma slēgšanas procesa organizēšana, maksājumu apstrāde), Nekustamo īpašumu jautājumu konsultatīvā komisija (pieņem lēmumu par īpašuma atsavināšanu), pārziņa nolīgtie apstrādātāji (lietvedības un grāmatvedības sistēmas uzturētāji). | | | | |
|  | |  |  |  | | | |
|  | | 10.6. | Jūsu personas dati tiks glabāti atkarībā no dokumenta veida: | | | | |
|  | |  | 10.6.1. | izsoles dalībnieku anketas – līdz noslēdzas izsole; | | | |
|  | |  | 10.6.2. | maksājumu informācija, kas saņemta pašvaldības kontā – 10 gadi; | | | |
|  | |  | 10.6.3. | dzīvojamo māju privatizācijas komisija protokoli un lēmums – pastāvīgi; | | | |
|  | |  | 10.6.4. | pirkuma līgums, kurš tiks noslēgts ar izsoles uzvarētāju – pastāvīgi. | | | |
|  | |  |  |  | | | |
|  | | 10.7. | Datu subjektiem ir tiesības: | | | | |
|  | |  | 10.7.1. | pieprasīt piekļūt saviem apstrādātajiem personas datiem; | | | |
|  | |  | 10.7.2. | pieprasīt personas datu pārzinim normatīvajos aktos noteiktajos gadījumos personas datu apstrādes ierobežošanu; | | | |
|  | |  | 10.7.3. | iesniegt sūdzību par nelikumīgu personas datu apstrādi Datu valsts inspekcijā; | | | |
|  | |  | 10.7.4. | datu subjektiem par viņa personas datu apstrādes jautājumiem ir tiesības vērsties pie pārziņa personas datu aizsardzības speciālista – tālrunis 63422331, adrese Rožu iela 6, Liepāja, elektroniskā pasta adrese – [das@liepaja.lv](mailto:das@liepaja.lv). | | | |

|  |  |
| --- | --- |
| Pielikumā: | Nekustamā īpašuma pirkuma līguma projekts. |

|  |  |
| --- | --- |
| Priekšsēdētājs | Gunārs Ansiņš |